‘हड़ताल’ शब्द मूलत: ‘हटताल’ है. यह दो शब्दों से मिलकर बना है – हट्ट + ताल. हट्ट/हाट बाज़ार को कहते हैं. जब बाज़ार में ताला जड़ दिया जाए तो यह ‘हटताल’ हो गया. आज के राजनैतिक माहौल में विरोध की एक प्रचलित पद्धति के रूप में ‘हड़ताल’ से हर कोई त्रस्त है. लेकिन यही हड़ताल गांधीजी के लिए अन्याय के खिलाफ लड़ने का एक बड़ा कारगर हथियार था. पर उन्होंने इसका कभी बेजा इस्तेमाल नहीं होने दिया. आज अपने अपने दुराग्रहों के लिए सत्याग्रह का नाम लेकर राजनैतिक दल और निहित स्वार्थ हड़ताल कराते हैं और आन आदमी को परेशानी में डालते हैं.